recursal/SuperWikiNEXT-32B huggingface dataset:
**வீங்கிய செல்கள்** (*Bulliform cells*) என்பவை பெரிய, குமிழ் வடிவ புறத்தோல் செல்களாகும். இவை ஒரு வித்திலை தாவர இலையின் மேற்பரப்பில் ஒரு குழுவாக காணப்படுகின்றன. இவை பொதுவாக இலையின் மைய நரம்பின் அருகில் காணப்படுகின்றன. இவை அளவில் பெரிய, நிறமற்ற வெற்றுசெல்கள் ஆகும்.

செயல்பாடு
---------

போதுமான அளவு நீர் கிடைக்கும்போது இச்செல்கள் நீரை உறிஞ்சி விரைப்படைகின்றன. விரைப்படைவதால், இலை நீண்டு விரிவடைகின்றன. நீர் பற்றாக்குறையின்போது இச்செல்கள் நீரை இழந்து தளர்வடைகின்றன. தளர்வடையும் போது இலைகள் வெளிக்காட்டாமல் சுருண்டு விடுகின்றன. இதனால் நீரிழப்பு குறைக்கப்படுகிறது. இவ்வாறு வீங்கிய செல்கள் சாதகமற்ற சூழலில் நீரிழப்பை தடுக்க உதவுகின்றன. வறட்சி காலங்களில் புல் தாவரங்களில் நுண் குமிழ்களின் மூலம் ஏற்படும் நீரிழப்பு, வீங்கிய செல்களை தூண்டி இலையை மேற்புறமாக மடித்து மூடிக்கொள்ளச் செய்கிறது. சாதகமான சூழலில் வீங்கிய செல்கள் அளவில் பெரிதாகி இலைகளை மீண்டும் திறக்க உதவுகின்றன. இலைகள் மடிந்து கொள்வதால் சூரிய ஒளி படாமல் தவிர்க்கப்படுகிறது. எனவே நீராவிப்போக்கு குறைக்கப்படுகிறது. இந்த நிகழ்வு பெரும்பாலும் ஒருவித்திலைத் தாவரங்களில் குறிப்பாக புல் தாவரங்களில் காணப்படுகிறது. வறண்ட மற்றும் ஈரமான சுழலில் இலைகளை மடிக்கவும், சுருட்டவும் வீங்கிய செல்கள் உதவுகின்றன.

மேற்கோள்
--------

1. ↑   Moore, R. et al. (1998) Botany. 2nd Ed. WCB/McGraw Hill. ISBN 0-697-28623-1
**அப்பாக்குட்டி சின்னத்தம்பி** (பிறப்பு: செப்டம்பர் 7 1911, இறப்பு: மார்ச் 1 1986) இலங்கையில் வட மாகாணம், மானிப்பாயைப் பிறப்பிடமாகக் கொண்ட இவர் மகப்பேற்று மாதர் நோய் மருத்துவத்துறை நிபுணரும், அத்துறைப் பேராசிரியரும் ஆவார். இலங்கையில் மருத்துவத் துறைக்கும் கல்வி, கலாசார வளர்ச்சிக்கும் பங்களிப்பு செய்த இவர் மருத்துவக் கல்வியைப் பல்கலைக்கழக மட்டத்தில் தமிழ் மூலம் கற்பதற்குரிய நூல்களையும் வெளியிட்டுள்ளார்.

வாழ்க்கைக் குறிப்பு
-------------------

மானிப்பாயைச் சேர்ந்த நாகமுத்து தெய்வானைப்பிள்ளை தம்பதியினரின் புதல்வரான இவர் மானிப்பாய் இந்துக் கல்லூரி, கொழும்பு றோயல் கல்லூரி ஆகியவற்றில் தனது பாடசாலைக் கல்வியினைப் பெற்றார். பின்பு மருத்துவக் கல்லூரியில் இணைந்து எல். எம். எஸ். தேர்வில் முதலாம் வகுப்பிலே தேறிச் சிறப்புப் பட்டம் பெற்றார். 1946 ஆம் ஆண்டில் பட்டப்படிப்பின் பொருட்டு இங்கிலாந்து சென்று அங்கு F. R. C. S. (Edin), F. R. C. S. C (Eng), M. R. Co. G. (Gr. Britan) ஆகிய தகைமைகளைப் பெற்று 1949 இல் நாடு திரும்பினார்.

மருத்துவராவும் பேராசிரியராகவும்
-------------------------------

பின்னர் கொழும்பு பொது வைத்தியசாலையில் மாதர் நோய் மருத்துவராக நியமிக்கப்பட்டார். 1954 ஆம் ஆண்டு இலங்கைப் பல்கலைக்கழக மகப்பேற்று, மாதர் நோய் மருத்துவத்துறை இணைப் பேராசிரியராக நியமிக்கப்பட்டார். 1960 இல் இரண்டாவது மருத்துவ பீடத்தின் சிகிச்சைத் துறை பேராதனையில் நிறுவப்பட்ட பொழுது மகப்பேற்று மாதர் நோய் மருத்துவத்துறையின் முதலாம் பேராசிரியராக அவர் நியமிக்கப்பட்டார். 1967 ஆம் ஆண்டு ஓய்வு பெற்றார். இவரின் மனைவி பெயர் லீலா தேவி. இத்தம்பதியினருக்கு வசந்தி, மாலினி, கணேஸ்வரன், சிவமதி, கேதீஸ்வரன் ஆகிய பிள்ளைகள் உள்ளனர்.

எழுதிய நூல்கள்
--------------

மருத்துவத்துறையில் இவர் பல நூல்களை எழுதி வெளியிட்டுள்ளார். குறிப்பாக மருத்துவத்துறையில் பயிலும் இலங்கை மாணவர்களுக்கு தமிழ்மொழியில் மருத்துவ நூல்களை எழுதி வெளியிட்டமை குறிப்பிடத்தக்கது. அவை பின்வருமாறு:

* அயனாந்த தேச நோய் நூல் (Tropical Medicine) - 1949
* ‘மகப்பேற்று மருத்துவம்’ - 1969
* நலம் பேணல் விஞ்ஞானம் (Text Book of Nursing) - 1972 ஊற்றுப் பிரசுர மருத்துவ வெளியீடு
* பிரயோக உடற்றொழிலியற் சொற்றொகுதி (தமிழ் - ஆங்கிலம்) (Glossary of Technical Terms in Applied physiology Tamil English) ஊற்றுப் பிரசுர மருத்துவ வெளியீடு 1974
* ‘இளம் பெண்ணோயியல்’ 1982
* ‘மூப்புற்றோர் பெண்ணோயியல்’ 1984
* ‘நச்சுப் பாம்புகளும் அவற்றின் கடிகளும் தீர்வும்’ (Poisonous snake bites and their treatment) - 1983 காங்கேசன்துறை மருத்துவ வெளியீட்டினர் வெளியிடப்பட்டது.
* The Diary of the Tamil University Movement ஆங்கில நூல் - 1981

உசாத்துணை
---------

தளத்தில்  
அப்பாக்குட்டி சின்னத்தம்பி எழுதிய
 ***நூல்கள்*** உள்ளன.

* மருத்துவத் துறைக்கும் கல்வி, கலாசார வளர்ச்சிக்கும் பெரும் பணியாற்றிய பேராசிரியர் அப்பாக்குட்டி சின்னத்தம்பி, தினகரன், செப்டம்பர் 7, 2011
**விசிறிவால் உள்ளான்** (*common snipe*; ***Gallinago gallinago***) 27 செ.மீ. - கருப்பு. செம்பழுப்பு, வெளிர் மஞ்சள் கீற்றுக்களைக் கொண்ட செம்பழுப்பு உடலைக் கொண்டது. மார்பும் வயிறும் வெள்ளை நிறம். இது தரையில் அசையாது. படுத்திருக்கும் போது கண்டு கொள்வது கடினம்.

காணப்படும் பகுதிகள்
-------------------

குளிர்காலத்தில் வலசைவரும் இது சேறும் ஈரமுமான தரையில் குளக்கரைகள், ஏரிகளிலிருந்து நீர் கசியும் குட்டைகள், அறுவடை முடிந்த நெல்வயல்கள் ஆகியவற்றினைச் சார்ந்து திரியும். ஊர்ப்புறங்களில் அமைந்த பெண்கள் குளிக்கவும் துணிகளைத் துவைக்கவும் செய்து கொண்டிருக்கும் குளங்குட்டைகளின் ஓரங்களில் கூட அச்சமின்றித் திரியக் காணலாம். தரையோடு ஒன்றியபடி கண்ணில் படாதபடி படுத்திருக்கும் இது, வேட்டைக்காரரால் மிதிபடும் அளவு அவர்கள் நெருங்கிய பின் குரல் கொடுத்தபடி எழுந்து பல கோணங்களில் திரும்பித் திரும்பிப் பறக்கும்.

உணவு
----

காலை மாலை நேரங்களில் புழுபூச்சிகள், நத்தை ஆகியவற்றை இரையாகத் தேடும். வெயில் நேரத்தில் புல் கொத்து, புதர் ஆகியவற்றின் ஓரமாகப் படுத்து ஓய்வு கொள்ளும். மேகமூட்டமான மழைநாட்களில் நாள் முழுவதும் சுறுசுறுப்பாக இரை தேடும்.

மேற்கோள்கள்
-----------

1. ↑  "*Gallinago gallinago*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
பாரா டங்சுடேட்டு கட்டமைப்பு [H2W12O42]10-, அதன் ஒப்பீட்டளவில் குறைந்த சமச்சீர்மையை எடுத்துக்காட்டுகிறது
**பாராடங்சுடேட்டு** (*Paratungstate*) [W12O42]12- என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். இந்த எதிர்மின் அயனியிலிருந்து வருவிக்கப்படும் உப்புகளும் பாராடங்சுடேட்டு என்று அழைக்கப்படுகின்றன. [H2W12O42]10- உள்ளிட்ட இந்த அயனியின் புரோட்டானேற்றம் பெற்ற வழிப்பெறுதிகளும் பாராடங்சுடேட்டு என்றே குறிக்கப்படுகின்றன. அம்மோனியம் பாராடங்சுடேட்டு (NH4)10[H2W12O42] என்பது தங்குதனை அதன் தாதுக்களில் இருந்து சுத்திகரிப்பதில் ஒரு முக்கியமான இடைநிலை வேதிப்பொருளாகும்.

(NH4)10(W12O42)·4H2O உப்பு எக்சு கதிர் படிகவியல் ஆய்வுகளின் மூலம் அடையாளப்படுத்தப்பட்டது.

புரோட்டானேற்றமற்ற எதிர்மின் அயனியான [W12O42]12- C2h சமச்சீர் அமைப்பில் உள்ளது.

மேற்கோள்கள்
-----------

1. ↑  Lassner, Erick; Schubert, Wolf-Dieter; Lüderitz, Eberhard; Wolf, Hans Uwe (2005), "Tungsten, Tungsten Alloys, and Tungsten Compounds", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a27\_229
2. ↑  d'Amour, Hedwig; Allmann, Rudolf (1972). "Die Kristallstruktur des Ammoniumparawolframat-tetrahydrats (NH4)10[H2W12O42]·4H2O". *Zeitschrift für Kristallographie* **136** (1–2): 23–47. doi:10.1524/zkri.1972.136.1-2.23. Bibcode: 1972ZK....136...23D.
*Actitis hypoleucos*
**சாதா உள்ளான்** என்பது (*common sandpiper*, *Actitis hypoleucos*) உள்ளான் வகையைச் சேர்ந்த பரவலாகக் காணப்படும் நீர்க்கரை பறவையாகும். இது ஒன்றிரண்டு பறவைகளுடன் சேர்ந்து திரியக்கூடியது.

விளக்கம்
--------

இப்பறவை சிறு காடையின் பருமன் இருக்கும். வயது வந்த பறவை 18–20 செமீ (7.1–7.9 அங்குலம்) நீளமும், 32–35 செமீ (13–14 அங்குலம்) இறக்கை அகலம் கொண்டது. இதன் அலகு பழுப்பு நிறத்திலும், கால்கள் தெளிவற்ற பழுப்பு நிறத்திலும் இருக்கும். குளிர்காலத்தில் இதன் தோற்றம் பின்வருமாறு மாறுபட்டு காணப்படும்; குளிர்காலத்தில் இதன் தலை சாம்பல் பழுப்பாக ஆழ்ந்த பழுப்பு நிறக்கோடுகளோடு காணப்படும். கண்ணுக்குமேல் அகன்ற வெண் புருவத்தைக் காண இயலும். உடலின் மேற்பகுதி ஆலிவு கலந்த பழுப்பு நிறமாக இருக்கும். பிட்டமும் வாலும் பழுப்பாக வெளி ஓர இறகுகள் வெண்மை கலந்து தோன்றக் காட்சி தரும். உடலின் கீழ்ப்பகுதி வெண்மையாக இருக்கும். மார்பில் மட்டும் கருஞ்சாம்பல் நிறக் கோடுகள் சில அழகு செய்யும். பறக்கும்போது குறுகலான வெள்ளைப் பட்டை இறக்கைகளில் காணப்படுவது கொண்டும், 'ட்டீஇ;ட்டீஇ' எனக் கீறிச் குரலில் கத்திக் கொண்டே பறப்பதைக் கொண்டு இதனை அணையாளம் காணலாம். கோடையில் நிறங்கள் ஆழ்ந்து காணப்படும்.

பரவலும் வாழிடமும்
-----------------

சாதா உள்ளானானது மிதவெப்பமண்டல அயன அயல் மண்டல ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. மேலும் குளிர்காலத்தில் ஆப்பிரிக்கா, தெற்கு ஆசியா, ஆத்திரேலியாவிற்கு வலசை போகிறன்றன. அவை ஏப்ரல் கடைசி வாரம் முதல் மே முதல் வாரம் வரை தங்கள் இனப்பெருக்க காலாத்திற்காக புறப்படுகின்றன.

இனப்பெருக்கம்
-------------

இவை ஆற்றிடை வெளிகளில் தரையில் கூடு கட்டுகின்றன. அதில் சுமார் நான்கு முட்டைகள் வரை இடும். இவற்றின் முட்டைகள் சிவப்பும் பழுப்புமான புள்ளிகளோடு கூடிய வெளிர் மஞ்சள் நிறத்தில் இருக்கும். அச்சுறுத்தலுள்ளு உள்ளாகும்போது, இளம் பறவைகள்​​ தங்கள் பெற்றோரின் உடலைப் பற்றிக் கொண்டு பாதுகாப்பாக பறந்து செல்லலும்.

உணவு
----

சாதா உள்ளான்கள் தரையில் அல்லது ஆழமற்ற நீரை பார்வையால் உணவு தேடுகின்றன. பூச்சிகள், ஓடுடைய கணுக்காலிகள் மற்றும் பிற முதுகெலும்பிலி உணவாக கொள்கின்றன. பறக்கும்போது பூச்சிகளைக் கூட பிடிக்கலாம்.

மேற்கோள்
--------

1. ↑  பன்னாட்டு பறவை வாழ்க்கை (2012). "*Actitis hypoleucos*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  VanderWerf, E.A.; Wiles, G.J.; Marshall, A.P.; Knecht, M. (2006). "Observations of migrants and other birds in Palau, April–May 2005, including the first Micronesian record of a Richard's Pipit". *Micronesica* **39** (1): 11–29. .
3. ↑  Mann, C.F. (1991). "Sunda Frogmouth *Batrachostomus cornutus* carrying its young". *Forktail* **6**: 77–78.. பார்த்த நாள்: 2016-02-20.
**மாவட்ட வளர்ச்சிக் கவுன்சில்** (சுருக்கமாக **DDC** ), ஜம்மு மற்றும் காஷ்மீரில் தேர்ந்தெடுக்கப்பட்ட உள்ளூர் அரசாங்கத்தின் ஒரு வடிவமாகும், இது ஜம்மு காஷ்மீர் பஞ்சாயத்து ராஜ் சட்டம், 1989 மற்றும் இந்திய அரசியலமைப்பின் ஜம்மு மற்றும் காஷ்மீர் பஞ்சாயத்து ராஜ் விதி, 1996 இன் கீழ் உருவாக்கப்பட்டது. அவை முதன்மையாக விரைவான வளர்ச்சி மற்றும் பொருளாதார மேம்பாட்டிற்காக ஒவ்வொரு மாவட்டத்திலிருந்தும் பதினான்கு உறுப்பினர்களைக் கொண்ட மாவட்ட திட்டமிடல் குழு மற்றும் சபைகளுக்கு கிராமப்புற மற்றும் நகர்ப்புறங்களிலிருந்து உறுப்பினர்களைத் தேர்ந்தெடுப்பதை நோக்கமாகக் கொண்டுள்ளன.  

ஒவ்வொரு கவுன்சிலுக்கும் கூடுதல் மாவட்ட வளர்ச்சி ஆணையர் (கூடுதல் DC) தலைமை நிர்வாக அதிகாரி மற்றும் மாவட்டத்தை பிரதிநிதித்துவப்படுத்தும் கவுன்சிலின் தலைவர். புதிய DDC தேர்தல்கள் அறிவிக்கப்படும் வரை அல்லது நடத்தப்படும் வரை, இது மாவட்ட அளவில் ஐந்தாண்டு காலத்திற்கு செயல்படுகிறது. இது மாவட்ட திட்டமிடல் மற்றும் மேம்பாட்டு வாரியங்களை (DDB) மாற்றியது, இது 1954 ஆம் ஆண்டில் ஜம்மு மற்றும் காஷ்மீர் மாநிலத்தில் செயல்படுத்தப்பட்டது, இது ஒரு மாவட்டத்தின் வளர்ச்சிக்கான கால மற்றும் வருடாந்திர திட்டங்களை உருவாக்குதல் போன்ற செயல்பாடுகளைச் செய்கிறது.

மேற்கோள்கள்
-----------

1. 1 2  "What are District Development Councils (DDCs)? – Civilsdaily". *www.civilsdaily.com*."What are District Development Councils (DDCs)? – Civilsdaily". *www.civilsdaily.com*.
2. ↑  Staff Writer (2020-12-26). "J-K people came out and voted for development: PM Modi on DDC elections". *mint* (ஆங்கிலம்). 2021-02-12 அன்று பார்க்கப்பட்டது.
நாகராஜ் மஞ்சுளே (L)
**நாகராஜ் மஞ்சுளே** (மராட்டி: नागराज मंजुळे) என்பவர் திரைப்படத் தயாரிப்பாளர் ஆவார். இவர் *ஃபன்ட்ரி* என்ற மராட்டித் திரைப்படத்தை தயாரித்து வெளியிட்டார். இவர் மராட்டியில் எழுதிய 'உன்ஹாச்யா கடாவிருத்த' என்ற பாடல்தொகுப்புக்கு தமாணி சாகித்திய விருது கிடைத்தது.

இந்தியாவின் 61வது தேசியத் திரைப்பட விருதுகள் வழங்கும் விழாவில், ஃபன்ட்ரி என்ற திரைப்படத்துக்காக, சிறந்த திரைப்பட இயக்குனருக்கான விருதைப் பெற்றார்.

இவர் இயக்கிய பிஸ்துல்யா என்ற குறும்படமே தேசிய அளவிலான விருதைப் பெற்றது. ஃபண்ட்ரி என்ற திரைப்படத்துக்காக பல்வேறு திரைத் திருவிழாக்களில் விருதுகளைப் பெற்றார்.
இவர் மகாராஷ்டிர மாநில அரசின் விருதையும் பெற்றுள்ளார்.

வெற்றிப்படைப்பு
---------------

2016 ஆம் ஆண்டு இவர் இயக்கிய சைராட் என்ற மராத்தி மொழிப்படமானது வசூலில் கொடிகட்டி பறந்தது. இப்படத்தில் நடித்த ரிங்கு ராச்குரு 63வது திரைப்பட தேசிய விருது வழங்கும் விழாவில் சிறப்பு விருது வழங்கி கௌரவிக்கப்பட்டார்.

திரைப் படைப்புகள்
-----------------

1. 2014: *ஃபன்ட்ரி*
2. 2016: *சைராட்*
3. 2018: *நால் (திரைப்படம்)*

சான்றுகள்
---------

1. ↑  "61st National Film Awards For 2013" (PDF). Directorate of Film Festivals. 16 April 2014. 16 ஏப்ரல் 2014 அன்று மூலம் (PDF) பரணிடப்பட்டது. 16 April 2014 அன்று பார்க்கப்பட்டது.
2. ↑  National Awards: Rinku Rajguru from Nagraj Manjule’s Sairat gets a SPECIAL MENTION!
[*தொடர்பிழந்த இணைப்பு*] May 3, 2016

* பரணிடப்பட்டது 2014-05-02 at the வந்தவழி இயந்திரம்
* 
* பரணிடப்பட்டது 2015-11-21 at the வந்தவழி இயந்திரம்
* 
* 
* 
* 
* பரணிடப்பட்டது 2014-09-02 at the வந்தவழி இயந்திரம்
*

இணைப்புகள்
----------

ஐ.எம்.டி.பி இணையத்தளத்தில் Nagraj Manjule
**நந்தினி அரிநாத்** (*Nandini Harinath*) இந்தியாவின் கருநாடக மாநிலம் பெங்களூரில் உள்ள இசுரோவின் (இந்திய விண்வெளி ஆராய்ச்சி அமைப்பு) செயற்கைக்கோள் மையத்தில் ஏவூர்தி அறிவியலார் ஆவார். இவர் செவ்வாய் சுற்றுகலன் திட்டத்தில் (மங்கள்யானின்) பங்கேற்றுள்ளார். பயணத் திட்டமிடல், பகுப்பாய்வு, செயல்பாடுகள் பற்றிய உட்கூறுகளின் உருவரை குறித்த ஆராய்ச்சிக் கட்டுரையை இவர் இணைந்து எழுதியுள்ளார். .

வாழ்க்கை
--------

தொலைக்காட்சியில் புகழ்பெற்ற *ஸ்டார் ட்ரெக்* தொடர்தான் நந்தினிக்கு அறிவியலை முதன்முதலில் அறிமுகப்படுத்தியது. இவரது தாயார் ஒரு கணித ஆசிரியர்; இவரது தந்தை ஒரு பொறியாளர். ஒரு குடும்பமாக இவர்கள் அனைவரும் அறிவியல் புனைகதை, ஸ்டார் ட்ரெக்கில் ஆர்வம் கொண்டிருந்தனர்.

இவருக்கு இரண்டு மகள்கள் உள்ளனர்.

தொழில் வாழ்க்கை
---------------

இசுரோவில் இவர் 20 ஆண்டுகளாகப் பணிபுரிகிறார். இந்த 20 ஆண்டுகளில் 14 பயணங்களில் பணியாற்றியுள்ளார். திட்ட மேலாளராகவும் திட்ட வடிவமைப்பாளராகவும் மங்கள்யான் எனும் செவ்வாய் சுற்றுகலத் திட்டத்தில் துணைச் செயல்பாட்டு இயக்குநராகப் பணியாற்றினார்.

வெளியீடுகள்
-----------

1. நிலநடுக் கோட்டு இந்தியப் பெருங்கடலில் ஆண்டிடை மாறுபாடுகளைக் கவனிப்பதற்கான ஒரு பொறிமுறை
2. ரிசோர்சஸ்அட் - 1 பயணத் திட்டமிடல் பகுப்பாய்வு, செயல்பாடுகள் - முதன்மை உட்கூறுகளின் உருவரை

மேற்கோள்கள்
-----------

1. 1 2  "India's Rocket Women: Meet The Women Of ISRO – Rocket Women". *rocket-women.com* (ஆங்கிலம்). 2017-03-04 அன்று பார்க்கப்பட்டது.
2. ↑  "The women scientists who took India into space" (in en-GB). .
3. ↑  "Meet the women behind Mangalyaan mission". *Rediff*. .
4. 1 2  "Nandini Harinath - Publications". *ResearchGate* (ஆங்கிலம்). 2017-03-04 அன்று பார்க்கப்பட்டது.
**மல்சிசார்** நகரம் (Malsisar) என்ற கிராமம் ராஜஸ்தானின் ஜுன்ஜுனு மாவட்டத்தில், ஜுன்ஜுனு என்ற ஊருக்கு அருகில் 28 கி.மீ .தொலைவில் அமைந்துள்ளது. இது மண்டாவா மற்றும் ராஜஸ்தான் சட்டமன்றத்திலிருந்து 30 கி.மீ தூரத்தில் உள்ளது. இது பஞ்சாயத்து மற்றும் வட்டத் தலைமையகங்களில் ஒன்றாகும். ஜுன்ஜுனு, பிசாவு, சாதுல்பூர் மற்றும் மண்டாவா ஆகிய பகுதிகளுக்கிடையே மல்சிசார் அமைந்துள்ளது.

பின்னணி
-------

ஜுன்ஜுனுவைச் சேர்ந்த தாகூர் ஜோராவர் சிங்கின் மகன் தாக்கூர் மகா சிங் என்பவரால் ஷெகாவத் வம்சத்தில் நிறுவப்பட்ட மல்சிசார் கோட்டையின் கட்டுமானம் 1762 இல் தொடங்கியது. மல்சிசார் மற்றும் அதன் அண்டை கிராமமான அல்சிசார் ஆகிய இரண்டும் மல்சி மற்றும் அல்சி என்ற இரு சகோதரிகளின் நினைவாக பெயரிடப்பட்டது. இந்த கிராமங்களில் முதலில் குடியேறியவர்கள் ஒரே குடும்பத்தைச் சேர்ந்த உறுப்பினர்களாக இருந்தனர். மல்சிசார் கி.பி 1760 இன் பிற்பகுதியில் அதிகாரப்பூர்வமாக நிறுவப்பட்டது (விக்ரம் சம்வத் 1814).

மக்கள் தொகை
-----------

தற்போது 30,000 மக்களுடன் சுமார் 1800 குடும்பங்கள் இந்த கிராமங்களில் வாழ்கின்றனர்.

பாரம்பரிய மற்றும் சுற்றுலா தலங்கள்
----------------------------------

பாபா பிரேம் கிரி ஜி மகாராஜின் மடம் (கோயில்) மல்சிசாரில் உள்ள மிகவும் பிரபலமான பாரம்பரியக் கட்டடமாகும். இது பல்வேறு நகரங்கள் மற்றும் மாநிலங்களைச் சேர்ந்த மக்களையும் பின்பற்றுபவர்களையும் ஈர்க்கிறது. இது சிறீ சிறீ 1008 பாபா பிரேம் கிரி ஜி மகாராஜின் சமாதி தலமாகும். சிவன், ராதா-கிருட்டிணர் கோயில், சிறீ ரங் ஜி, பாபா ராம்தேவ்ஜி, கோகாஜி, அனுமன் (பாலாஜி) மந்திர் போன்றவை கிராமத்தில் உள்ள மற்ற பழைய கோயில்கள் ஆகும். சமீபத்தில் கட்டப்பட்ட சிறீ கிருட்டிணர் & சிவன் கோயிலும் இங்குள்ளது. 250 ஆண்டுகள் பழமையான கோட்டையும் உள்ள. மேலும் பல பிரபலமான வணிக குடும்பங்களான பாங்கா, ஜுன்ஜுனுவாலா, நாகரியா, சங்கனேரியா, சரோகி, கெடியா மற்றும் மோடி போன்ற பல பிரபலமான பாரம்பரிய குடும்பங்களும் உள்ளன. கிராமத்தில் உள்ள சுற்றுலா தலங்கள் பின்வருமாறு: மல்சிசார் மடம், அணை மற்றும் கோட்டை. 

பிரபல வெள்ளி மன்னர் சேத் மோதிலால் ஜி ஜுன்ஜுனுவாலா இந்த மல்சிசாருக்கு சொந்தமானவர். அமெரிக்காவின் வால் ஸ்ட்ரீட் புல்லியன் பங்கு சந்தையில் "சில்வர் கிங்" என்ற தலைப்பில் இடம் பெற்றுள்ள ஒரே இந்தியர் இவர்தான்.

பயன்பாடுகள்
-----------

மல்சிசாரில் பல கிராமங்களை உள்ளடக்கிய ஒரு காவல் நிலையம் மற்றும் ஒரு பெட்ரோல் நிலையம் உள்ளிட்ட பல பயன்பாடுகளும் உள்ளன. இந்த கிராமத்தில் இரு அரசு உயர்நிலைப் பள்ளிகள் மற்றும் பிரபலமான ஹெலினா கௌசிக் பெண்கள் கல்லூரி உட்பட சுமார் 35 பள்ளிகள் உள்ளன. இங்குள்ள வி.ஆர் மேல்நிலைப்பள்ளி 125 ஆண்டுகள் பழமையானதாகும். புகழ்பெற்ற சுதந்திர போராட்ட வீரர் சிறீ சத்ய நாராயண் ஜி என்பவர் நினைவாக சிறீ சத்ய நாராயண் பதங்காடியா சிக்சன் சன்சுதான் நிறுவப்பட்டது. அரசு மருத்துவமனைகள், பரோடா வங்கி பிகானிர் பாரத வங்கி மற்றும் ஜெய்ப்பூர் பாரத வங்கி ஆகியவை உள்ளன.

குறிப்புகள்
-----------
**சாவனுர் அல்லது சாவனுரு** (Savanur) என்பது இந்தியாவின் கர்நாடக மாநிலத்தின் ஆவேரி மாவட்டத்தில் உள்ள சாவனுரு வட்டத்தின் தலைமையகம் ஆகும்.

வரலாறு
------

**சாவனுரு** பம்பாய் மாகாணத்தின் கீழ் பிரித்தானிய இந்தியாவின் சமஸ்தானங்களில் ஒன்றாகும். பின்னர் தக்காண முகமையின் ஒருபகுதியாக இருந்தது. அதன் முஸ்லிம் ஆட்சியாளர்கள், "நவாப் "பாணியில், 1672 இல் தில்லிக்கு அருகில் மானியம் பெற்ற முகலாயப் பேரரசின் சேவையில் ஆப்கானியரான அப்துல் கரீம் கானின் வம்சாவளியைச் சேர்ந்தவர்கள். அவரது வாரிசுகள் ஒரு நூற்றாண்டுக்கும் மேலாக பரந்த பிரதேசங்களை கிட்டத்தட்ட சுதந்திரமாக ஆட்சி செய்தனர். இருப்பினும், மராட்டியர்களின் அதிகரித்து வந்த அதிகாரத்திற்கும், ஐதராபாத் நிஜாம், ஐதர் அலி மற்றும் திப்பு சுல்தான் ஆகியோரின் ஆட்சிக்கும் இடையே சாவனூரு அமைந்திருந்தது. இது சாவனூரின் பிரதேசத்தை படிப்படியாக அரித்தது. பதினெட்டாம் நூற்றாண்டின் இரண்டாம் பாதியில், சாவனூரின் பாதிக்கும் மேற்பட்ட பகுதி மராட்டியர்களிடம் ஒப்படைக்கப்பட்டது. நூற்றாண்டின் இறுதியில், திப்பு சுல்தான் எஞ்சிய பகுதியை இணைத்துக் கொண்டார். 1799 இல் திப்பு சுல்தானின் மரணத்துடன், சுதந்திரம் அதன் அசல் நிலப்பரப்பில் மூன்றில் ஒரு பகுதியுடன் சாவனூருக்கு திரும்பியது. அதன்பிறகு, சாவனூரு மெதுவாக ஆங்கிலேயர்களின் ஆதிக்கத்தை நோக்கி நகர்ந்தது. 1818 இல் மராத்தா கூட்டமைப்பு அழிக்கப்பட்ட பிறகு, சாவனூரு பித்தானிய இந்தியாவிலிருந்து பாதுகாப்பை ஏற்றுக்கொண்டது.

சாவனூரில் சிறந்த அறிஞரான சத்யபோத தீர்த்தரின் பிருந்தாவனம் உள்ளது.

மக்கள்தொகையியல்
---------------

2001[update] இந்திய மக்கள் தொகைக் கணக்கெடுப்பின்படி , சாவனூரில் 35,561 மக்கள் இருந்தனர். மக்கள் தொகையில் ஆண்கள் 52% மற்றும் பெண்கள் 48%. சாவனூரில் சராசரி கல்வியறிவு 49% உள்ளது. இது தேசிய சராசரியான 59.5% ஐ விட குறைவாக உள்ளது: ஆண்களின் கல்வியறிவு 54% மற்றும் பெண்களின் கல்வியறிவு 43% ஆகும். சாவனூரில், 16% மக்கள் 6 வயதுக்குட்பட்டோர் ஆவார்கள்.

சாவனுரு புளியமரம்
-----------------

"தொட்ட உனீசு மரா" என்று தாய்மொழியான கன்னடத்தில் அறியப்படும் பொந்தன்புளிய மரம் சாவனுருக்கு வெளியே மூன்று பெரிய மரங்களைக் கொண்டுள்ளது. மரங்கள் 5-25 மீ (விதிவிலக்காக 30 மீ) உயரத்தையும், தண்டு விட்டம் 7 மீ (விதிவிலக்காக 11 மீ) வரையும் உள்ளது. சவனூரில் உள்ள மாதிரிகள் அனைத்து தரநிலைகளிலும் விதிவிலக்கானவை; மிகப் பெரியது 18 மீட்டருக்கு மேல் சுற்றளவு, இரண்டாவது 16 மீட்டருக்கு மேல் மற்றும் மூன்றாவது 14 மீட்டருக்கு மேல். இவை முக்கோண வடிவில் நடப்பட்டு நெருக்கமாக ஒன்றாக நிற்கின்றன. மாநில அரசு மரங்களைப் பாதுகாக்க வேலி அமைத்துள்ளது. மரங்களின் வரலாற்றை சுருக்கமாக விவரிக்கும் பலகை உள்ளது, இது உயரம் மற்றும் சுற்றளவு பற்றிய புள்ளிவிவரங்களையும் வழங்குகிறது.

சவனுர் கல்பவிருட்ச ஆவணப்படம்
----------------------------

"சாவனூர் கல்பவிருட்சம்" என்பது இந்த ஊரில் அமைந்துள்ள கம்பீரமான மற்றும் பழமையான பொந்தன் புளிய மரங்களைப் பற்றிய அனைத்து அம்சங்களையும் உள்ளடக்கிய 35 நிமிட ஆவணப்படமாகும். இதை தஸ்தகீர் எச்.சி மற்றும் பக்கிரேஷ் அணியவர் என்ற இரு மாணவர்கள் இயககியுள்ளனர்.

சான்றுகள்
---------

வெளி இணைப்புகள்
---------------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
2. ↑  Dastageer H C (2017-11-28), *Savanur Kalpavruksha | A Documentary By Dastageer H C & Fakkiresh Aniyavar (4K)*, 2018-04-26 அன்று பார்க்கப்பட்டது
**கீழ் பவானி திட்ட கால்வாய்** என்பது பவானி ஆற்றின் குறுக்கே கட்டப்படுள்ள பவானிசாகர் அணையிலிருந்து செல்லும் 125 மைல் நீளமுடைய பாசன வாய்க்காலாகும். இதனால் ஈரோடு மற்றும் கரூர் மாவட்டங்கள் பயன் பெறுகின்றன. இக்கால்வாயின் மூலம் 2.07 லட்சம் ஏக்கர் நிலங்கள் பாசன வசதி பெறுகின்றன. 

பெருந்துறை அருகில் ஓடும் கீழ் பவானி திட்ட கால்வாய்
முதன்மை கால்வாய் அதிகபட்சமாக 2300 கன அடி நீரை கொண்டு செல்லும் வகையில் வடிவமைக்கப்பட்டுள்ளது. முதன்மை கால்வாயிலிருந்து நீரை வயல்களுக்கு கொண்டு செல்லும் வாய்க்கால்களின் மதகு கன அடிக்கு 60 ஏக்கர் பயன்படுமாறு வடிவமைக்கப்பட்டுள்ளது. 

இக்கால்வாய் ஆண்டுக்கு இரு முறை நீர் பெறுகிறது. பொதுவாக ஆகஸ்ட் 15 முதல் டிசம்பர் 15 வரை ஒரு முறையும் ஜனவரி 1 முதல் ஏப்ரல் 15 வரை மற்றொரு முறையும் நீர் பெறுகிறது. அணையின் நீர் இருப்பை கணக்கில் கொண்டு நீர் திறக்கப்படும் தேதி மாற்றத்துக்குள்ளாகும்.

கான்கிரீட் தளமும் எதிர்ப்பும்
-----------------------------

2013 ஆம் ஆண்டில், தமிழ்நாடு அரசு கீழ் பவானி கால்வாயின் கான்கிரீட் தளம் அமைக்கும் திட்டத்தை மேற்கொண்டது, இருப்பினும், விவசாயிகள் அதை கடுமையாக எதிர்த்ததால் அந்த திட்டம் கைவிடப்பட்டது. இப்போது மீண்டும் பல ஆண்டுகளுக்குப் பிறகு, கான்கிரீட் தளம் உள்ளிட்ட புனரமைப்புப் பணிகளைக் குறிப்பிட்டு, மே 1, 2023 அன்று இந்தத் திட்டத்தைத் தொடங்க அரசாங்கம் திட்டமிட்டுள்ளது. இந்ததிட்டம் தொடங்கினால், இது நிலத்தடி நீர் செறிவூட்டலை கடுமையாக பாதிக்கும், இதன் மூலம் ஈரோடு, திருப்பூர், கரூர் மாவட்டங்களில் உள்ள லட்சக்கணக்கான விவசாயிகள் மற்றும் சாமானிய மக்களை நேரடியாகப் பாதிக்கும். இதனால் ஒட்டுமொத்த வேளாண் சூழலமைப்பு மற்றும் குடிநீர் வழங்கல் அமைப்புக்கு பெரும் அச்சுறுத்தலாக இருக்கும் என்று விவசாயிகள் தெரிவித்து உள்ளனர். இவ்வாறு கான்க்ரீட் தளம் அமைக்கப்பட்டால் நிலத்தடி நீர் வற்றி நிலம் பாலைவனமாகிவிடும் என்ற கருத்தும் உள்ளது. 

சில விவசாயிகள் கான்கிரீட் தளம் அமைப்பதை ஆதரிக்கின்றனர், ஆனால் இப்பகுதியில் வாழும் பெரும்பாலான விவசாயிகள் கான்கிரீட் தளம் அமைப்பதை எதிர்க்கின்றனர். இந்த மாவட்டங்களில் குறைந்த மழைப்பொழிவு பெறுவதுடன், அரை வறண்ட பகுதிகளாக வகைப்படுத்தப்பட்டுள்ளதுடன், இந்த கால்வாய் மட்டுமே இங்கு வாழும் அனைத்து மக்களின் குடிநீர் ஆதாரமாக உள்ளது. பல பஞ்சாயத்துகள் மற்றும் நகராட்சிகள் இந்த கால்வாயை நகர்புற மற்றும் ஊரக குடிநீர் விநியோகத்திற்கு நம்பியுள்ளன. இந்த கான்கிரீட்தளம் அமைப்பதற்கு எதிராக மாபெரும் ஆர்ப்பாட்டங்களும் போராட்டங்களும் நடத்தப்பட்டன.

வெளி இணைப்பு
------------

 பரணிடப்பட்டது 2009-12-02 at the வந்தவழி இயந்திரம்

மேற்கோள்கள்
-----------

1. ↑  "Modernisation of LBP canal set to begin on May 1: TN Minister". *The New Indian Express*. 2023-05-01 அன்று பார்க்கப்பட்டது.
2. ↑  Bureau, Dt Next. "Farmers hold demo against Lower Bhavani Project canal concrete lining". *DT next* (ஆங்கிலம்). 2023-05-01 அன்று பார்க்கப்பட்டது.
**கேரட் சில்லு** (*Carrot chip*) என்பது வறுத்த அல்லது உலர்த்தப்பட்ட கேரட் துண்டுகளாகும். சில கேரட் உற்பத்தியாளர்கள் பொதிச் செய்யப்பட்ட, வெட்டப்பட்ட கேரட்டை கேரட் சில்லு என்றும் குறிப்பிடுகின்றனர். கேரட் சில்லுகளின் வறுத்த உணவானது பெரும்பாலும் கேரட் பொறித்தது என்று குறிப்பிடப்படுகிறது. குறிப்பாக கேரட் சில்லுகள் பிரஞ்சு பொரியல் வடிவத்தில் தயாரிக்கப்படும் போது. வறுத்த கேரட் சில்லுகளில் 35-40% எண்ணெய் உள்ளடக்கம் உள்ளது.

கேரட் சில்லுகள் உருளைக்கிழங்கு சில்லுகளுக்கு ஆரோக்கியமான மாற்றாகக் கருதப்படுகின்றன. ஏனெனில் இரண்டு பொருட்களும் ஒரே மாதிரியான நிலைத்தன்மையையும் பயன்பாடுகளையும் கொண்டுள்ளன.

கேரட் சில்லுகள், சில வளரும் நாடுகளில் மிகவும் முக்கியமான உணவாக இருக்கின்றது. நெப்ராஸ்கா பல்கலைக்கழக ஆராய்ச்சியாளர்கள் அகமது சுலைமான் மற்றும் சூடி டிரிசுகெல் ஆகியோர் கேரட் சில்லு உணவு தயாரிப்பில் பணியாற்றி வருகின்றனர். ஏனெனில் ஏழ்மையான சூழ்நிலையில் வளரும் குழந்தைகளில் உயிர்ச்சத்து குறைபாடுகளை எதிர்த்துப் போராட கேரட் சில்லு உதவும் என்று நம்புகிறார்கள்.

மேலும் பார்க்கவும்
------------------

* கேரட் உணவுகளின் பட்டியல்

மேற்கோள்கள்
-----------

1. 1 2  Salunkhe, D.K.; Kadam, S.S. (1998). *Handbook of Vegetable Science and Technology: Production, Composition, Storage, and Processing*. Food Science and Technology. Taylor & Francis. பக். 131. பன்னாட்டுத் தரப்புத்தக எண்:978-0-8247-0105-5. .
2. ↑  DOUGLAS MCGRAY (2011-03-22). "How carrots became the new junk food". Fast Company. 11 October 2013 அன்று பார்க்கப்பட்டது.
3. ↑  Diane Goettel (5 October 2013). "What are Carrot Chips?". wiseGEEK. 11 October 2013 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் Carrot chips தொடர்பாக ஊடகக் கோப்புகள் உள்ளன.
**கவுண்டர்** (*Gounder*) என்ற சொல் தமிழ்நாடு, கேரளம் மற்றும் கருநாடகம் ஆகிய மாநிலங்களில் உள்ள சில சமூகங்களால் பயன்படுத்தப்படும் சாதி பட்டப் பெயராகும்.

வரலாறு
------

*கவுண்டர்* என்பது ராஷ்டரகூட அரசர்கள், நுளம்ப பல்லவ வேந்தர்கள், ஆட்சியில் நாடு அல்லது ஊர் அதிகாரம் பெற்றவர். காமுண்டன் எனச் சொல்லப்பட்டார். இப்பெயர் இந்நாட்டில் வந்து காமிண்டன் என்று திரிந்தது போலும் - காமுண்ட - காமிண்ட என்னும் பெயர், கிராமப் பெரிய தனக்காரர்கள் பெற்று நாளடைவே காவண்ட - காவுண்ட என்று, பின் கவண்ட - கவுண்ட என்று மருவிற்று என்பது கல்வெட்டு ஆய்வாளர்கள் கருத்து. இது போலவே கன்னட தேசத்தார் கவுடு, கௌடா என்று வழங்குகிறார்கள் - கவுண்டிக்கை என்பது ஊர்ப்பெரிய தனத்தைக் குறித்ததாக வழக்கத்திலிருக்கிறது. நாட்டுக் கவுண்டன் - ஊர்க் கவுண்டன் என்பதாலறியலாம். முதன்மையாளர் கொள்ளும் பெயரை அவர்கள் சுற்றத்தவர்களும் பாராட்டலாயினர். அங்கங்கு ஊர் முதன்மை பெற்றுள்ளவர்களான கொங்கு வேளாளர், வேட்டுவர், படையாட்சி, குறும்பர் மற்றும் வொக்கலிகர் முதலிய வகுப்பினருள்ளும் கவுண்டர் என்று வழங்கி வருதல் காண்கிறோம். இவர்களை தவிர கர்நாடகத்திலிருந்து வந்து குடியேறிய கன்னட இனத்தை சேர்ந்த வொக்கலிகர் (கவுடா) என்பர் உளர்.

மேற்கோள்கள்
-----------

1. ↑   கொங்கு மண்டல சதகம், பாடல் 67, முனைவர் ந. ஆனந்தி தெளிவுரை, சாரதா பதிப்பகம் வெளியீடு, 2008, பக்கம் 102-104
2. ↑  "கவுண்டர்". 2016-03-06 அன்று மூலம் பரணிடப்பட்டது. 2015-09-23 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-12-06 அன்று மூலம் பரணிடப்பட்டது. 2015-08-20 அன்று பார்க்கப்பட்டது.

வெளி இணைப்புகள்
---------------

* பரணிடப்பட்டது 2015-12-06 at the வந்தவழி இயந்திரம்
* 
*
உலூனா 28 (லூனா வளங்கள் 2 அல்லது **லூனா வளத் தரையூர்தி**) என்பது **நிலாவின்** தென் முனைப் பகுதியில் இருந்து முன்மொழியப்பட்ட நிலாப் பதக்கூறு கொணர முன்மொழியப்பட்ட திட்டமாகும்.

உலூனா 28 நிலையான நிலாத் தரையிறங்கி, நிலாத் தரையூர்தி ஆகியவற்றைக் கொண்டிருக்கும். தரையூர்தி மண் பதக்கூறுகளை மீண்டும் தரையிறங்கிக்குக் கொண்டு வந்து அவற்றை ஏறுதல் கட்டத்துக்கு மாற்றும் , இது 100 கிமீ நிலா வட்டனையில் செலுத்தப்படும். நிலா வட்டனையில் இருக்கும்போது , மண் சுமந்து செல்லும் பெட்டகம் ஒரு வட்டனை மீளும் கலம் மூலம் இடைமறிக்கப்படும். இது அனைத்துச் சந்திப்பு நடவடிக்கைகளையும் செய்து பதக்கூறுகளை மாற்றும். பதக்கூறுகளை மீண்டும் ஏற்றிய பிறகு , திரும்பும் வாகனம் சுற்றுப்பாதையிலிருந்து மீளும் கலம் பிரிந்து புவிக்கு செல்கிறது , அதே நேரத்தில் சுற்றுகலன் குறைந்தது மூன்று ஆண்டுகளுக்கு நிலா வட்டனையில் தனது பணியைத் தொடரும். இந்தப் பணி முதலில் 2027 இல் தொடங்க திட்டமிடப்பட்டது , ஆனால் லூனாக் கோளகத்திட்டட்டத்தில் தாமதம் ஏற்பட்டதால் இது 2023 ஆகத்து நிலவரப்படி 2030 ஆம் ஆண்டுக்கு முன்னதாக தொடங்கப்படும் என்று எதிர்பார்க்கப்படுகிறது.

மேலும் காண்க
------------

* உலூனா 25
* உலூனா 20
* உலூனா 16
* லூனா 1
* லூனா 2
* லூனா 3

மேற்கோள்கள்
-----------

1. ↑  Lunar Exploration Timeline Lunar and Planetary Institute 2018
2. ↑  Robotic Missions of Russian Lunar Program பரணிடப்பட்டது 16 மார்ச் 2018 at the வந்தவழி இயந்திரம் Alexander Zakharov and Ilia Kuznetsov Space Research Institute of the Russian Academy of Sciences 2017
3. 1 2  Luna-Grunt (Lunar Sample-Return/Luna-28) mission RussianSpaceWeb.com Accessed 15 March 2018

வெளி இணைப்புகள்
---------------

* Lunar and Planetary Department Moscow University
* Soviet Luna Chronology
* Exploring the Moon: Luna Missions
போரில் ஏவியவை எல்லாம் உடனடியாக வெடிப்பதில்லை. *வெடிக்காதது ஆனால் வெடிக்கும்* இவற்றைத்தான் நாம் **வெடிக்காத வெடிநிலையில் உள்ள வெடிபொருட்கள்** என்போம். சில சமயங்களில் போதுமான அழுத்தம் பிரயோகிக்கப்படாமலோ அல்லது போதிய வெப்பம் இல்லாததினாலோ இவை வெடிக்காமல் இருக்கலாம், இவை ஆபத்தானவை. இவை வெடிக்காதவை ஆனால் வெடிக்ககூடியவை. பழைய கம்பி மணிக்கூடுகள் சில குலுக்கினால் ஓட ஆரம்பிக்கும், இதுபோலத்தான் சில காரணங்களுக்காக வெடிக்காத இவை சிறு அசைவினாற் கூட வெடிக்கக்கூடியவை, சில வெப்பத்தில் வெடிக்கும் (யுத்த இடங்களில் வளவைத் துப்பரவு செய்யத் தீமூட்டும் போது நிகழலாம்) கைக்குண்டுகள், 40 மில்லிமீட்டர் ரைபிள் குண்டு, மோட்டார் ஷெல், ஆர்பிஜி (ராக்கெட்டின்னால் உந்தப்படும் கிரனைட்). அண்மைக்காலமாக வெடிக்காத வெடிநிலையில் உள்ள வெடிபொருட்களே கூடுதலான விபத்துக்களுக்குக் காரணமாக அமைகிறது. இதில் 40 மில்லிமீட்டர் ரைபிள் குண்டு *கடுகு சிறிது என்றாலும் காரம் பெரிசு* என்பதுபோல் இரும்பால் ஆன கவச வாகனத்தையே தகர்க்ககூடியது, என்பதால் வெடித்தால் அநேகமாக இறப்பே ஏற்படும். கண்ணிவெடி நடவடிக்கைக்கான சுவிசு அமைப்பைச் சேர்ந்த மிதிவெடி அகற்றும் வல்லுனாரான மமோவின் இறப்பிற்கும் 40 மில்லிமீட்டர் கிரைனைட்டே காரணமாக அமைந்தது.

மேலதிக வாசிப்பு
---------------

மிதிவெடி அபாயக் கல்வி

உசாத்துணைகள்
------------

1. ↑  வவுனியாவில் கண்ணிவெடி விபத்தில் பிரெஞ்சு நிபுணர் உயிரிழப்பு
தஞ்சாவூர் பீரங்கி
**தஞ்சாவூர் பீரங்கி** (*Thanjavur cannon*) என்பது, தஞ்சாவூர் நகருக்குச் சுற்றுலா வரும் பயணிகள் பார்க்கவேண்டியவற்றில் ஒன்றாகும். இப்பீரங்கி தஞ்சாவூர் கீழவாசல் பகுதியில், தஞ்சாவூர் வெள்ளை பிள்ளையார் கோயில் அருகில், காணப்படுகிறது. பீரங்கி உள்ள இடத்தினைப் பீரங்கி மேடு என்றழைக்கின்றனர்.

இராஜகோபால பீரங்கி
-----------------

இராஜகோபால பீரங்கி
இப்பீரங்கி புதிய தொழில்நுட்பத்தில் உருவாக்கப்பட்டுள்ளதாகும்.  தஞ்சாவூர் பெரிய கோட்டையின் உட்புறம் கிழக்கு வாசலையொட்டி ஒரு பெரிய மேடை அமைக்கப்பெற்று அதன்மேல் பெரிய பீரங்கி வைக்கப்பட்டுள்ளது. இதனை மக்கள் ‘இராஜகோபால பீரங்கி‘ என்று குறிப்பிடுகின்றனர். இது நாயக்கர் காலப் பீரங்கி என்பது செவி வழியாகத் தொடரும் செய்தியாகும்.

அமைப்பு
-------

* 

பொதுவாகப் பீரங்கிகள் வார்ப்பிரும்பால் வார்க்கப்படும். ஆனால் இதுவோ தேனிரும்புப் பட்டைகளால், இணைப்பு முறையில், உருவாக்கப்பெற்றுள்ளது. இந்த பீரங்கி முகவாய் (Muzzle) முதல் புட்டம் (Breech) வரை 26 அடி நீளம் கொண்டது. பீரங்கியின் உருட்டுருளைக் குழாயின் விட்டம் 300 மி.மீ. ஆகும். பீரங்கி 150 மி.மீ. உட்சுவர் கனம் கொண்டது. பீரங்கியின் குழாயின் (Barrel) உடல் இரு பகுதிகளாக இணைக்கப்பட்டுள்ளது. பிறகு அதன்மீது தொடராக வளையங்களைப் பக்கவாட்டில் இணைத்து, வெளிக்குழாய் உருவாக்கப்பட்டுள்ளது. இவ்விரண்டு குழாய்களும், ஒன்றை ஒன்று பாதுகாக்கும் வண்ணம், மிக இறுக்கமாகப் பிணைக்கப்பட்டுள்ளது. உட்குழாயின் பட்டைகள், பீரங்கி முகவாயின் (Muzzle) வெளிப்புறமாக மடக்கிவிடப்பெற்றுள்ளது. மறுபுறம் பீரங்கியின் புட்டம் (Breech) உள்ளது. மேல் குழாயின் மேல் 5 இடங்களில், வலுவூட்டும் இணைப்பு வளையங்களின் (Reinforcing connection rings) பிதுக்க அமைப்புகள் உள்ளன. இப்பீரங்கி அதன் ஆதார இணைக்கம்பங்களில் முட்டி நிறுத்தப்பட்டுள்ளது (mounted on its Trunnions). இந்தியாவிலுள்ள மிகப் பெரிய பீரங்கிகளில் இதுவும் ஒன்றாகும்.

மேற்கோள்கள்
-----------

1. ↑  "Rajagopala Beerangi Thanjavur". *Thanjavur Info*. 2020-06-15 அன்று பார்க்கப்பட்டது.
2. ↑   தஞ்சாவூர் பெரிய கோயில் எடுப்பித்த ஆயிரமாவது ஆண்டு விழா, சிறப்பு மலர் 2010, தொடக்கக்கல்வித்துறை, தஞ்சாவூர் மாவட்டம்
3. 1 2   தஞ்சாவூர், குடவாயில் பாலசுப்ரமணியன், அஞ்சனா பதிப்பகம், தஞ்சாவூர் 613 007
**முக்தியார் அலி** (*Mukhtiyar Ali*) இந்திய மாநிலமான இராசத்தானில் உள்ள பிகானேரைச் சேர்ந்த ஒரு நாட்டுப்புற பாடகர் ஆவார். சூஃபி இசை பாடும் வாய்வழி பாரம்பரியத்திற்கு பெயர் பெற்ற மிராசிசின் அரை நாடோடி சமூகத்தைச் சேர்ந்தவர் ஆவார். அலியின் குடும்பத்தில் உள்ள ஆண்கள் பல தலைமுறைகளாக சூஃபி இசைக்கலைஞர்களாக இருந்து வருகின்றனர். அலி கபீர் மற்றும் மீராபாயின் கவிதைகளையும் , புல்லே சா போன்ற சூஃபி கவிஞர்களையும் பிரபலமாக பாடியுள்ளார். ' *கட் அன்காத்* ' திரைப்படத்தின் ஒரு பகுதியாக கபீர் திட்டத்தால் அவர் பிரலபமாக்கப்பட்டார். அதன் பிறகு நிறைய பிரபலமடைந்தார். 2007 ஆம் ஆண்டு சூலை மாதம் சர்வதேச அளவில் அறிமுகமானார். அப்போதிருந்து பல திரைப்படங்களுக்கு பாடல்களைப் பாடியுள்ளார். பைண்டிங் பேன்னி திரைப்படத்தில் ' பேன்னி ரே ' என்ற பாடலுக்காக 2015 ஆம் ஆண்டிற்கான சிறந்த இசை அறிமுகத்திற்கான சிமா விருது வழங்கப்பட்டது. இந்தப் படத்திற்கு இசையமைக்க அவர் மத்தியாசு டுப்லெசியுடன் இணைந்து பணியாற்றினார்.

மேற்கோள்கள்
-----------

1. ↑  "Mukhtiyar Ali – The Kabir Project". 4 November 2017 அன்று பார்க்கப்பட்டது.
2. ↑  "Film Music Nominees: GiMA 2015". *GiMA*. 5 February 2015 அன்று மூலம் பரணிடப்பட்டது. 4 February 2015 அன்று பார்க்கப்பட்டது.
**ரோசிணி மல்கோத்ரா** (Roshni Malhotra) என்பவர் எச்.சி.எல் நிறுவனத்தின்  
தலைமை நிர்வாக அதிகாரியாக உள்ளார். இவர் எச் சி எல் நிறுவனத்தின் உரிமையாளர் சிவ நாடார்-கிரண் நாடார் தம்பதியரின் ஒரே மகள் ஆவார். மேலும் இவர் இசைக்கலைஞராகவும், யோகா கற்றுக்கொண்டவராகவும் உள்ளார். ஹெச்சிஎல் நிறுவனத்தில் மிக பெரிய உத்திகளை வகுக்கும் பொறுப்பில் உள்ளார்.

ஆரம்பகால வாழ்க்கை மற்றும் தொழில்
--------------------------------

**ரோசிணி மல்கோத்ரா** புது தில்லியில் வளர்ந்தார். அமெரிக்காவில் உள்ள நார்த்வெஸ்டர்ன் பல்கலைக்கழகத்தில் (Northwestern University) வானொலி, தொலைக்காட்சி மற்றும் திரைப்படம் சம்பந்தமாக இளங்கலைப் பட்டம் பெற்றார். கெல்லாக்ஸ் வணிகவியல் கல்லூரியில் (Kellogg School of Management) நிர்வாகவியலில் முதுகலைப் பட்டம் பெற்றுள்ளார்.

சிவ் நாடார் அறக்கட்டளை
----------------------

ஸ்கை நியூஸ் (இங்கிலாந்து), சிஎன்என் (அமெரிக்கா) போன்ற நிறுவனங்களில் சில காலம் செய்தித் தயாரிப்பாளராக பணியாற்றினார். கொடையாளராகவும், அதிகாரம் மிக்க பெண் தொழிலதிபராகவும் பல விருதுகளைப் பெற்றுள்ளார். சிவ்நாடார் அறக்கட்டளையின் மூலம் சென்னையில் சிவ சுப்ரமணிய நாடார் பொறியியல் கல்லூரியை இலாப நோக்கம் இல்லாமல் நடத்திவருகிறார்.

ஹெச்சிஎல் பிராண்ட், ஷிவ் நாடார் அறக்கட்டளை, ஹெச்சிஎல் ஹெல்த்கேர் பிரிவு போன்ற நிறுவனங்களுக்கும் இவர் தலைமையேற்கிறார். உத்தரப் பிரதேச மாநிலத்தில் பொருளாதாரத்தில் பின்தங்கியோருக்காக வித்யகியான் பள்ளி திட்டத்தை நிறுவியதில் இவருக்கு முக்கிய பங்கு உண்டு. சிவ் நாடார் பல்கலைக்கழகத்தையும் (Shiv Nadar University) நிர்வாகம் செய்கிறார்.

விருது
------

2014ம் ஆண்டுக்கான இளம் வள்ளல் பட்டத்தை என்டிடிவி வழங்கியுள்ளது.

மேற்கோள்
--------

1. ↑  "Roshni Nadar is CEO of HCL Corporation". Sify. 2009-07-02.. பார்த்த நாள்: 2009-07-02.
2. ↑  Kiran Nadar conferred with France's highest civilian award
3. ↑  "Roshni Nadar Takes Over As CEO Of HCL Corp". EFYtimes.com. 2009-07-02. Archived from the original on 2009-08-20.. பார்த்த நாள்: 2009-07-02.
4. ↑  "Roshni Nadar made CEO of HCL Corp". The Hindu. 2009-07-02.. பார்த்த நாள்: 2009-07-02.
5. ↑  Naazneen Karmali (2009-08-23). "Roshni Nadar Is Not Intimidated". Forbes. Archived from the original on 2013-01-23.. பார்த்த நாள்: 2009-08-07.
6. ↑  "Shiv Nadar Foundation Opens Free Schools In UP". EFY. 2009-08-12.. பார்த்த நாள்: 2009-08-07. 
[*தொடர்பிழந்த இணைப்பு*]
7. ↑  "Roshni Nadar honored with NDTV Young philanthropist of the Year Award". *IANS*. news.biharprabha.com. 29 April 2014 அன்று பார்க்கப்பட்டது.
**இந்திய கழுகு** (*சிப்சு இண்டிகசு*) என்பது இந்தியா, பாக்கித்தான் மற்றும் நேபாளத்தை பூர்வீகமாகக் கொண்ட ஒரு பழைய உலக கழுகு ஆகும். 2002ஆம் ஆண்டு முதல் பன்னாட்டு இயற்கைப் பாதுகாப்பு சங்கத்தின் செம்பட்டியலில் இது மிகவும் ஆபத்துக்கு உள்ளானதாக பறவையாக பட்டியலிடப்பட்டுள்ளது. ஏனெனில் இதனுடைய எண்ணிக்கை அதிகமாக குறைந்துள்ளது. இந்திய கழுகுகள் டைக்ளோஃபீனாக் நச்சினால் ஏற்படும் சிறுநீரக செயலிழப்பு காரணமாக பெரும் அழிவுக்கு ஆளாகியுள்ளது. இந்த இனப் பறவைகளானது முதன்மையாக மத்திய மற்றும் தீபகற்ப இந்தியாவின் மலைப்பகுதிகளில் காணப்படுகிறது. வடக்குப் பகுதியில் இருந்த ஒரு பறவை இனமானது (மெலிந்த அலகு கழுகு) இந்தப் பறவையின் ஒரு துணையினமாக கருதப்பட்டு வந்தது. இவை இரண்டும் சேர்த்து **நீண்ட அலகு கழுகு** (long-billed vulture) என்று அழைக்கப்பட்டு வந்த நிலையில், தற்போது இவை இரண்டும் வெவ்வேறு சிற்றினங்களாக கருதப்படுகின்றன.

விளக்கம்
--------

இந்திய கழுகு நடுத்தர அளவில் பருமனானது. இதன் உடல் மற்றும் மறைவான இறகுகள் வெளிர் நிறத்திலும், பறக்கும் இறகுகள் இருண்ட நிறத்துலும் காணப்படும். இதன் இறக்கைகள் அகலமாகவும், வால் இறகுகள் குறுகியதாகவும் இருக்கும். இதன் தலை மற்றும் கழுத்துப் பகுதி இறகுகளற்று காணப்படும். அலகு மிகவும் நீளமானது. இது 81 முதல் 103 செ.மீ. (32–41 அங்குலம்) நீளம் வரை வளரக்கூடியது. இதனுடைய இறக்கை நீட்டம் 1.96 முதல் 2.38 மீ. (6.4–7.8 அடி) நீளமுடையது. பாலின வேறுபாடு காணப்படும். ஆண்களை விட பெண் பறவைகள் பெரியவை.

இதன் எடை 5.5 முதல் 6.3 கிலோ (12–14 பவுண்ட்) வரை இருக்கும். இது யூரேசியன் கிரிபோனை விட சிறியது. இது பூரேசியன் கிரிபானைவிட குறைந்த உடல் பருமன் மற்றும் இறக்கை மறைப்புகளால் வேறுபடுகிறது. கிரிப்பான்களால் காட்டப்படும் வெண்மையான இடைநிலை மறைவான பட்டியும் இதில் இல்லை.

மேற்கோள்கள்
-----------

1. 1 2  BirdLife International (2021). "*Gyps indicus*". *IUCN Red List of Threatened Species* **2021**: e.T22729731A204672586.. பார்த்த நாள்: 30 May 2022.
2. ↑  Scopoli, J. A. (1786–88). "Aves". *Deliciae Flora et Fauna Insubricae Ticini. An account including new descriptions of the birds and mammals collected by Pierre Sonnerat on his voyages*. London: C. J. Clay. பக். 7–18. .
3. ↑
4. ↑  Ferguson-Lees, J.; Christie, D. A. (2001). "Long-billed Vulture *Gyps indicus*". *Raptors of the World*. Boston, New York: Houghton Mifflin Harcourt. பக். 120. பன்னாட்டுத் தரப்புத்தக எண்:0618127623. .
5. ↑  "The Peregrine Fund". The Peregrine Fund. 2010. 2011-05-26 அன்று மூலம் பரணிடப்பட்டது. 2011-05-31 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Gyps indicus***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Gyps indicus***

* Conserving Asia's critically endangered vultures
* Vulture Territory Facts and Characteristics: Long Billed Griffon பரணிடப்பட்டது 2017-07-05 at the வந்தவழி இயந்திரம்
* "Saving Asia's Vultures from Extinction" Consortium
* Conservation of Vultures in Konkan region

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q248086
* விக்கியினங்கள்: Gyps indicus
* ADW: Gyps\_indicus
* ARKive: gyps-indicus
* Avibase: C255F69A6BC7F0DC
* BirdLife: 22729731
* CMS: gyps-indicus
* ஈபேர்டு: indvul1
* EoL: 1047562
* Euring: 2500
* GBIF: 2480385
* iNaturalist: 5369
* IRMNG: 10453178
* ITIS: 175489
* IUCN: 22729731
* என்.சி.பி.ஐ: 341451
* Species+: 4036
* Xeno-canto: Gyps-indicus

 |
**குரால்** எனும் **பட்டைக் கழுத்து சின்ன ஆந்தை** (*Collared Scops Owl*, *Outs bakkamoena*) ஆசியாவின் தென் பகுதியில் மட்டுமே வாழும் ஓர் ஆந்தை வகை ஆகும்.

உடலமைப்பு
---------

24 செ.மீ. - தலையில் காதுபோல் அமைந்த சிறு கொம்புகளும் பின் கழுத்தில் வெளிர்பட்டையும் கொண்டது. உடல் சாம்பல் பழுப்பாகக் கருஞ்சிவப்புத் தோய்ந்து காணப்படும். மார்பும் வயிறும் வெளிர் மஞ்சளாகக் கருங்கோடுகளும் நெளியான செம்பழுப்புக் கீற்றுக்களும் கொண்டது.

காணப்படும் பகுதிகள் & உணவு
--------------------------

தமிழகம் எங்கும் இலையுதிர்க் காடுகள், மாறாப் பசுங்காடுகள், தோப்புகள், வயல்கள், சார்ந்து பகல் முழுவதும் மரக்கிளைகளில் இலை தழைகளிடையே பதுங்கியிருந்து இரவில் வெளிப்பட்டு ஓணான், எலி, தத்துக்கிளி, வண்டு முதலியவற்றை இரையாகத் தேடி உண்ணும். **வாயுட்? வாயுட்?** எனக் கேள்வி கேட்பது போன்ற இதன் குரல் கொண்டு மட்டுமே இதன் இருப்பை அறிய முடியும். தொடர்ந்து இதுபோலக் குரல் கொடுத்தபடி இருக்கும்.

இனப்பெருக்கம்
-------------

ஜனவரி முதல் மார்ச் முடிய மரப் பொந்துகளில் 3 முதல் 5 முட்டைகள் இடும்.

படங்கள்
-------

* 
* 
* 
*

மேற்கோள்கள்
-----------

1. ↑   *மதுரைக்காஞ்சி*. "நெடுநகர் வீழ்ந்த கரிகுதிர்ப் பள்ளிக்
குடுமிக் கூகை குராலொடு முரல"
2. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:75

உள் இணைப்புகள்
--------------

விக்கிமீடியா பொதுவகத்தில்,  
 ***Otus bakkamoena***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
****Otus bakkamoena****
1911இல் நடந்த தில்லி தர்பாரில் ஐந்தாம் ஜோர்ஜ் அரசரும் மேரி அரசியாரும் மேடையில் அமர்ந்திருத்தல்
**தில்லி தர்பார்** (**Delhi Durbar**,இந்தி: दिल्ली दरबार, உருது: دہلی دربار), பொருள்: "தில்லி அரசவை", இந்தியாவின் முடிசூட்டுப் பூங்கா, தில்லியில் இந்தியப் பேரரசரின் வழிமுறை வருதலையொட்டி கூடிய மக்கட்கூட்டமாகும். **இம்பீரியல் தர்பார்** எனவும் அறியப்பட்ட இந்தக் கூட்டம் பிரித்தானியப் பேரரசின் உச்சகட்டத்தில் மூன்று முறை, 1877, 1903, 1911, ஆண்டுகளில் கூடியது. இந்த மூன்றில் 1911 தர்பாருக்கு மட்டுமே அரசராக முடிசூட்டிய ஐந்தாம் ஜோர்ஜ் வந்தார். இச்சொல் மொகலாயப் பொதுவழக்கிலிருந்து உருவானது.

வெளி இணைப்புகள்
---------------

விக்கிமீடியா பொதுவகத்தில்,  
 ***தில்லி தர்பார்***   
என்பதின் ஊடகங்கள் உள்ளன. 

* The Coronation Durbar of 1911, film from BFI archives பரணிடப்பட்டது 2016-03-06 at the வந்தவழி இயந்திரம்
* Great Coronation Durbar, DELHI video newsreel film பரணிடப்பட்டது 2011-08-26 at the வந்தவழி இயந்திரம்
* Cornation Durbar films at Internet Movie Database
* யூடியூபில் "Delhi Durbar" - 1903 - The Coronation of King Edward VII as Emperor of India - Robert W Paul - Documentary
**வர்ணக் காடை** (*Painted Bush Quail*) என்பது சிறிய பறவைக்கூட்டத்தைச் சார்ந்ததும், இந்தியக் காட்டுப்பகுதிகளில் புதருக்கடியில் ஒளிந்து வாழும் பறவையுமாகும். மற்ற காடையிலிருந்து இதன் கால்பகுதியில் காணப்படும் சிகப்பு நிறத்தைக்கொண்டு வேறுபடுத்தலாம். இவை மறைந்து வாழ்ந்தாலும் காலை மாலை இரண்டு வேளையிலும் ஒலி எழுப்புகிறது. சற்றும் எதிர்பார்க்காத வேளையில் விமானம்போல் தரையிலிருந்து மேல் எழும்பிப் பறக்கும் திறன் படைத்தது.

வாழ்விடம்
---------

பெட்டை (இடது) மற்றும் ஆண்.
இந்தியாவில் கிழக்கு மற்றும் மேற்கு மலைத்தொடர்ப் பகுதியில் அதிகமாகக் காணப்படுகிறது. பொதுவாக மேற்குத் தொடர்ச்சி மலைத்தொடர்ப் பகுதியில் காணப்படும் காடையை விட சிறியதாகவும், வெளிர் நிறத்துடனும் காணப்படுகிறது. இந்தியாவின் தென் பகுதியான நீலகிரி, சேர்வராயன் மலைப் பகுதி, மற்றும் கர்னாடகா மாநிலத்தில் அமைந்துள்ள பிலிகிரி மலைப் பகுதியிலும் இப்பறவை காணப்படுகிறது.

குணம்
-----

இவற்றின் வாழ்விடத்தில் 8 முதல் 10 வரை சிறிய கூட்டமாகத் திரியும். ஏதாவது சத்தம் கேட்டால் இவை அனைத்தும் வெவ்வேறு திசைகளில் பறந்து சென்று மீண்டும் அதே இடத்தில் வந்து அமரும் குணம் கொண்டது.. ஆண் பறவை ஒரே தார முறையைக் கொண்டுள்ளது. ஒரு பெண் பறவையைக் கவர இரண்டு ஆண் பறவைகள் சண்டையிடும் குணம் கொண்டுள்ளது.  இவற்றின் இனப்பெருக்க காலம் டிசம்பர் துவங்கி மார்ச் மாதத்துடன் முடிவடைகிறது. தனது கூட்டை தரைப்பகுதியில் புற்களால் கட்டிக்கொள்கிறது. முட்டைகள் 4 முதல் 7 வரை இடுகிறது. குஞ்சு பொரிக்க 16 முதல் 18 நாட்கள் பெண் பறவை அடைகாக்க வேண்டியுள்ளது. பெண் பறவை அதன் முட்டையை மனிதர்கள், நாய்கள் போன்றவற்றிடமிருந்து பாதுகாக பெரிய போராட்டம் நடத்த வேண்டியதுள்ளது. இதன் குஞ்சுகள் சிறியதாக இருக்கும் போதே பறக்க துவங்கிவிடுகின்றன.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Perdicula erythrorhyncha*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  Baker,EC Stuart (1924). "The game birds of India, Burma and Ceylon. Part 37". *J. Bombay Nat. Hist. Soc.* **29** (4): 850–863.
3. ↑  Daly,WM (1887). "The Bush Quail *Perdicula erythroryncha*". *J. Bombay Nat. Hist. Soc.* **2** (2): 149.
4. ↑  Ali, S & SD Ripley (1980). *Handbook of the Birds of India and Pakistan. Volume 2* (2 ). Oxford University Press. பக். 51–53.

வெளி இணைப்பு
------------

* Photos and videos

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1261664
* விக்கியினங்கள்: Perdicula erythrorhyncha
* ADW: Perdicula\_erythrorhyncha
* Avibase: 8E9DF823417D7AC2
* BirdLife: 22679007
* ஈபேர்டு: pabqua1
* GBIF: 2473362
* iNaturalist: 737
* IRMNG: 11175788
* ITIS: 176020
* IUCN: 22679007
* என்.சி.பி.ஐ: 1756207
* Xeno-canto: Perdicula-erythrorhyncha

 |
**மைசூர் சரளைக்காட்டுக் காடை** (*Perdicula argoondah salimalii*) என்பது இந்திய தீபகற்பத்தின் சில பகுதிகளில் காணப்படும் காடை ஆகும். இது மலைக்காடையின் அங்கீகரிக்கப்பட்ட மூன்று கிளையினங்களில் ஒன்றாகும்.

விளக்கம்
--------

இவை அளவில் மலைக்காடையை உருவில் மிகவும் ஒத்ததாக இருக்கும். இவற்றின் உடலின் மேற்பகுதி, இறக்கைகள், வால் ஆகியன செங்கல் சிவப்பாக இருக்கும். அடிவயுறும், வாலின் கீழிறகுகளும், பக்கங்களும் லேசான செங்கல் சிவப்பு நிறத்தில் இருக்கும். மற்றபடி மலைக்காடைகளைப் போலவே கருங்கோடுகளும் கறைகளும் பெற்றிருக்கும். பெண் பறவையின் உடலின் மேற்பகுதி செங்கல் சிவப்பாக கரும் பட்டைகளின்றியும், உடலின் கீழ்ப் பகுதி வெளிர் மஞ்சளாக இளம் செம்பழுப்புத் தோய்ந்து காணப்படும்.

பரவலும் வாழ்விடமும்
-------------------

இந்தக் காடைகள் தென்னிந்தியாவின் கருநாடகத்தின் சில பகுதிகளில் குறிப்பாக சித்திரதுர்க்கா மாவட்டத்தில் சிவப்பு பரற் கற்கள் நிறைந்த பகுதியில் இவை காணப்படுகின்றன. இதன் உடல் நிறம் அந்த நிலப்பகுதிக்கு பொருந்த அமைந்துள்ளது குறிப்பிடத் தக்கது.

இவற்றின் பழக்கவழக்கமும், இனப்பெருக்கமும் மலைக்காடையை ஒத்ததாக இருக்கும்.

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 101.

வெளி இணைப்புகள்
---------------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27602827
* GBIF: 6180034
* iNaturalist: 727904
* ITIS: 677927

 |
**கரப்பான்** (*Cockroach* அல்லது *roach*) பூச்சி இனங்களில் ஒன்றாகும். உலகில் துருவப் பகுதிகள் தவிர்ந்த ஏனைய எல்லாப் பகுதிகளிலும் வீட்டுத்தங்குயிரியாகக் காணப்படுகிறது. ஆறு குடும்பங்களைச் சேர்ந்த சுமார் 3490 கரப்பான் இனங்கள் இப்பொழுது வாழ்வதாகக் கணக்கிடப்பட்டுள்ளது.

கரப்பான் பூச்சிகள் எதையும் உண்ணக் கூடிய அனைத்துண்ணிகள் ஆகும். ஹீமோகுளோபின் என்ற நிறமி இல்லாததால் இவற்றின் குருதி வெண்ணிறமாக இருக்கும். கரப்பான் பூச்சிகளின் நரம்பு மண்டலம் எளிமையானது. உடல் பலபகுதிகளாகப்ப பிரிக்கப்பட்டு ஒவ்வொரு பகுதியிலும் அதைக்கட்டுப்படுத்தும் நரம்பணுத்திரள்கள் உள்ளன. எனவே தலையை வெட்டிவிட்டால் கூட கரப்பான் பூச்சிகள் இரண்டு வாரத்திற்கு உயிர்வாழும்.
அணுகுண்டு வெடிப்பையும் தாண்டி கரப்பான்கள் வாழும் என்று நம்பப்படுகிறது. கரையான்கள் கரப்பான்களில் இருந்து பரிணமித்திருக்கக் கூடும் என்றும் கருதப்படுகிறது.

கரப்பான் பூச்சி

மேலும் பார்க்க
--------------

பூச்சிகள் பட்டியல்

மேற்கோள்கள்
-----------

1. ↑  "NATURE. Critter Guide. Cockroach. | PBS". *pbs.org*. 25 சனவரி 2013 அன்று மூலம் பரணிடப்பட்டது. 5 February 2011 அன்று பார்க்கப்பட்டது.
2. ↑  "Fact or Fiction?: A Cockroach Can Live without Its Head: Scientific American". *scientificamerican.com*. 6 February 2011 அன்று பார்க்கப்பட்டது.
3. ↑  "Termites are 'social cockroaches'". BBC News. 13 April 2007.. பார்த்த நாள்: 5 February 2011.
4. ↑  Eggleton P. et al. 2007. *Biological Letters*, June 7, cited in *Science News* **171** p318
5. ↑  "Termites are cockroaches after all - Natural History Museum". *nhm.ac.uk*. 8 ஜனவரி 2011 அன்று மூலம் பரணிடப்பட்டது. 5 February 2011 அன்று பார்க்கப்பட்டது.

 
விக்கிசெய்தியில்
***கரப்பான் பூச்சியின் மூளையில் நுண்ணுயிர் எதிர்ப்பு ஆற்றல்***
தொடர்பான செய்திகள் உள்ளது.
**காரி - பெக்கா என்குவிசுட்டு** (பிறப்பு: பிப்ரவரி 16,1954) கெல்சின்கி பல்கலைக்கழகத்தின் இயற்பியல் அறிவியல் துறையில் அண்டவியல் பேராசிரியராக உள்ளார். 1983 ஆம் ஆண்டில் என்குவிசுட்டு கோட்பாட்டு இயற்பியலில் முனைவர் பட்டம் வழங்கப்பட்டது.

என்குவிசுட்டு ஐயுறவுவாதி; பின்லாந்து ஐயுறவுவாதக் கழகத்தின் அறிவியல் ஆலோசனைக் குழுவின் தலைவராகவும் , இயற்பியலை பரப்ப பல புத்தகங்களையும் எழுதியுள்ளார்.

1997 ஆம் ஆண்டில் என்குவிசுட்டுக்கு துகள் இயற்பியல் மற்றும் அண்டவியல் ஆகியவற்றில் அவரது அரிய பணிகளுக்காக மேக்னசு எர்ன்ரூத் அறக்கட்டளை இயற்பியல் விருது வழங்கப்பட்டது.

1999 ஆம் ஆண்டில் , *ஒலிமிசன் போர்ட்டில்லா* (Óat the Gates of Being) என்ற அவரது புத்தகத்திற்காக புனைகதை அல்லாத பின்லாந்தின் மிக முதன்மையான விருது அவருக்கு வழங்கப்பட்டது.

என்குவிசுட்டு 2019 இல் கெல்ல்சின்கி பல்கலைக்கழகத்தில் இருந்து ஓய்வு பெற்றார்.

மேற்கோள்கள்
-----------

1. ↑  Puttonen, Mikko (1 March 2019). "Opiskelu ei sujunut Kari Enqvistiltä – kunnes hän kohtasi kvanttimekaniikan". Helsingin Sanomat. 4 March 2019 அன்று பார்க்கப்பட்டது.

வெளி இணைப்புகள்
---------------

* Kari Enqvist's homepage

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
| கல்விசார் | 
* ORCID
* zbMATH

 |
**ரீனா சவுத்ரி** (Reena choudhary)(பிறப்பு: ஜூன் 2, 1968) ஓர் அரசியல்வாதி மற்றும் சமூக சேவகர் ஆவார். இந்தியாவில் உத்தரப்பிரதேச மாநிலத்தில் உள்ள மோகன்லல்கஞ்ச் தொகுதியில் சமாஜ்வாதி கட்சி வேட்பாளராகப் போட்டியிட்டு தேர்ந்தெடுக்கப்பட்ட நாடாளுமன்ற உறுப்பினர் ஆவார்.

ஆரம்பகால வாழ்க்கை
-----------------

ரீனா ஜூன் 2 1968 அன்று உத்தரப்பிரதேசத்தின் கோரக்பூர் இல் ஸ்ரீ பகவதி பிரசாத் மற்றும் திருமதி. சந்திர வாத்தி ஆகியோருக்கு மகளாக பிறந்தார். இவருக்கு திருமணமாகி ஒரு மகன் உள்ளார்.

தொழில்
------

ரீனா ஒர் கலைஞர். 1998 ஆம் ஆண்டில் இவர் 12 ஆம் மக்களவைக்குத் தேர்ந்தெடுக்கப்பட்டார். 1998-99 காலப்பகுதியில், அவர் பின்வரும் பொறுப்புகளில் பணியாற்றினார்.

* பாதுகாப்புக் குழு மற்றும் அதன் துணைக்குழு- II இல் உறுப்பினர்.
* உறுப்பினர், நாடாளுமன்ற உறுப்பினர்களுக்கு கணினிகள் வழங்குவதற்கான குழு
* உறுப்பினர், ஆலோசனைக் குழு, எஃகு மற்றும் சுரங்க அமைச்சகம் 1999 ஆம் ஆண்டில், அவர் 13 வது மக்களவையில் 2 வது முறையாக மீண்டும் தேர்ந்தெடுக்கப்பட்டார். 1999-2000 காலப்பகுதியில், அவர் பணியாற்றினார்
* உறுப்பினர், போக்குவரத்து மற்றும் சுற்றுலாக் குழு
* உறுப்பினர், நாடாளுமன்ற உறுப்பினர்களுக்கு கணினிகள் வழங்குவதற்கான குழு 2000-2004 காலப்பகுதியில், அவர் சிவில் விமானப் போக்குவரத்து அமைச்சின் ஆலோசனைக் குழுவில் உறுப்பினராகவும் இருந்தார்.

2004 ஆம் ஆண்டில், அவருக்கு கட்சியில் போட்டியிட வாய்ப்பு மறுக்கப்பட்டது, எனவே கட்சியின் முதன்மை உறுப்பினர் பதவியை ராஜினாமா செய்தார். அவரது தொகுதியில் வேற்றுப்பகுதியைச் சார்ந்த ஒருவரை வலியுறுத்திப் போட்டியிடச் செய்ததன் மூலம் சமாஜ்வாடி கட்சி அப்பகுதி மக்களின் நலன்களுடன் சமரசம் செய்து கொண்டதாகவும் குற்றம் சாட்டினார். கட்சியின் மற்ற இரண்டு மூத்த தலைவர்களான ஜவஹர் ஜெய்ஸ்வால் மற்றும் பூல்பூரைச் சேர்ந்த தரம் ராஜ் படேல் - கலைக்கப்பட்ட மக்களவையின் உட்கார்ந்த உறுப்பினர்கள் இருவரும் வாய்ப்பு மறுக்கப்பட்டதில் அதிருப்தி அடைந்ததாகவும் அவர் கூறினார்.
2002 ஆம் ஆண்டில், ரீனா தனது இல்லத்தில் விபத்து காரணமாக 15% தீக்காயங்களுக்கு ஆளானார். சமையல் எரிவாயு உருளை மற்றும் சமையலுக்கான அடுப்பு ஆகியவற்றை இணைக்கும் குழாயில் கசிந்ததால் தீ விபத்து ஏற்பட்டதாக போலீஸ் அதிகாரிகள் நம்பினர்.

மேற்கோள்கள்
-----------

1. 1 2 3 4 5  "Biographical Sketch Member of Parliament 13th Lok Sabha". 7 மார்ச் 2014 அன்று மூலம் பரணிடப்பட்டது. 7 March 2014 அன்று பார்க்கப்பட்டது.
2. ↑  "Reena resigns from SP". 7 March 2014 அன்று பார்க்கப்பட்டது.
3. ↑  "Reena suffers burns". 7 March 2014 அன்று பார்க்கப்பட்டது.